Martin Pedersen har de sidste to måneder trænet med FC.Hjørrings 1.divisionstrup. Begge parter har været meget tilfredse med forløbet og har helt naturligt indgået en kontrakt for det næste år. Det oplyser klubben i en pressemeddelelse. - Martin skulle først ud af sine forpligtelser med Vejle Boldklub før vi kunne indgå en aftale med Martin udtaler sportschef Jacob Krüger. Cheftræner Kim Poulsen har længe ønsket Martin Pedersen som en del af truppen. - Det er sjældent, at en 1.divisionsklub kan tiltrække en spiller af Martins kaliber, som har stor erfaring fra højeste niveau med masser af superligakampe for Aab samt kampe i champions league blandt andet mod Manchester United to gange. Martin har haft en uheldig tid siden han forlod Aab, men vi er sikre på, at tiden i FC.Hjørring bliver meget givtig for begge parter, udtaler sportschef Jacob Krüger.

Opsummering:
Martin Pedersen og FC.Hjørring har indgået en kontrakt for det næste år.